
Pēc adresātu saraksta


Par Vienotā pieraksta akcepttestēšanu
un ārstniecības iestāžu kalendāru datu iesniegšanu


SIA "Latvijas Digitālās veselības centrs" (turpmāk – LDVC) informē, ka atbilstoši Ministru kabineta 2018.gada 28.augusta noteikumu Nr. 555 "Veselības aprūpes pakalpojumu organizēšanas un samaksas kārtība" 286.2. apakšpunktam ārstniecības iestādēm noteiktais termiņš līdz 2026.gada 1.oktobrim nodrošināt ārstniecības iestādes elektronisko pierakstu sistēmas (kalendāru) atvēršanu vienotam pierakstam veselības informācijas sistēmā, pamatojoties uz attiecīgās ārstniecības iestādes informācijas sistēmas izstrādātājam (turpmāk – Operators) LDVC izsniegtu akcepttesta apliecinājumu, ir spēkā un nav plānots to mainīt.
Vēršam uzmanību, ka akcepttestēšana tiek veikta konkrētas informācijas sistēmas integrācijas pārbaudes procesa ietvarā sadarbībā starp Operatoru un LDVC, tādējādi akcepttestēšanu veicot patstāvīgi, bez konkrētas ārstniecības iestādes iesaistes. Pēc sekmīgas akcepttestēšanas LDVC izsniedz attiecīgu apliecinājumu Operatoram.
Vienlaikus informējam, ka no 2026. gada 1. oktobra vēl netiks uzsākta faktiskā kalendāru un pieraksta laiku datu iesūtīšana Vienotajam pierakstam. Par datu iesūtīšanas uzsākšanu un turpmāko tehnisko kārtību LDVC informēs atsevišķi.
Aicinām ārstniecības iestādēm runāt ar saviem Operatoriem un nodrošināt nepieciešamās darbības, lai akcepttesta apliecinājums tiktu saņemts noteiktajā termiņā.

